ΦΕΒΡΟΥΑΡΙΟΣ 2020
Αν η μαμά σου ήταν εδώ τώρα,
τι μήνυμα θα ήθελες να της δώσεις;
-Τύπου "Μαμά, αν ακούς"; -Ναι.
Πες πως η κάμερα είναι εκείνη.
Μαμά, αν το βλέπεις αυτό,
να ξέρεις πως, ό,τι κι αν γίνει,
εμείς θα είμαστε πάντα δίπλα σου.
Τι θέλετε να κάνει η μαμά σας;
Δεν ξέρω. Είναι…
Είναι δύσκολο μετά από…
Εφτά χρόνια;
Δεν ξέρω καν.
Λες να μας αναγνώριζε η μαμά;
Θα τη γνωρίζαμε εμείς;
Μαμά, αν ακούς τώρα,
δεν έχει σημασία τι έχουμε περάσει.
Σε αγαπάμε ακόμα και σε θέλουμε ξανά στη ζωή μας.
Το δύσκολο είναι πως αυτό συμβαίνει ακόμα,
και έχει ξανασυμβεί.
Μπορεί να έχει κάνει οτιδήποτε σε ανθρώπους εκεί έξω.
ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Ο μυστικός πράκτορας της ΜΙ5…
περιγράφεται σαν συνεχόμενος κίνδυνος.
Έλεγχε τα πάντα στη ζωή μου.
Τη θέλει όλη δική του.
Δεν γίνεται να καλέσει την αστυνομία.
Μα γι' αυτό είναι η αμερικανική πρεσβεία.
Είπαν πως θα σ' έβγαζαν από τη χώρα.
Ποιος είναι αυτός; Τι θέλει;
Θέλει τα λεφτά.
-Ήθελε σεξ. -Είναι ψυχοπαθής.
Μένει κρυμμένος. Ζει στις σκιές.
Σαν να κυνηγάς φάντασμα.
Κινεί τα νήματα από πίσω.
…τον λένε Μαριονοπαίκτη.
Η αγαπημένη μου της μαμάς.
Πολλοί που την έχουν δει έχουν πει
"Ήσουν πολύ ξανθιά μικρή".
Και λέω "Η μαμά μου είναι".
Όταν ήμουν μικρή, οι φίλοι μου έλεγαν "Μακάρι να ήταν έτσι η μαμά μου".
"Μακάρι και η δικιά μου να τραγουδούσε μαζί μας".
Ακόμα κι αν πηγαίναμε για ψώνια,
τραγουδούσε ό,τι τραγουδούσαμε με τις φίλες μου.
Όλοι τη θεωρούσαν κουλ.
Η μαμά ήταν πολύ καλή, φροντιστική.
Ό,τι έκανε το έκανε για μας.
Μαζί με τη μαμά μου… Ήμουν μαμάκιας.
Τέλεια αυτή. Ο μπαμπάς φαίνεται πολύ νέος.
Η Σάντρα ήταν η πρώτη μου αγάπη.
Γνώρισα τη Σάντρα όταν ήμουν 14.
Παντρευτήκαμε στα 20 και τότε γεννήθηκε η Σόφι.
Χρόνια σου πολλά
Δυστυχώς, με το πέρασμα του χρόνου, απομακρυνθήκαμε και χωρίσαμε,
αλλά μείναμε πολύ καλοί φίλοι
και μεγαλώσαμε μαζί τα παιδιά.
Η μαμά γνώρισε τον μπαμπά μικρή και δεν πήγε καλά.
Αλλά μπορούσε να πάει καλά με άλλον.
ΣΑΝΤΡΑ ΗΛΙΚΙΑ: 35-40
Ξεκίνησε τις ιντερνετικές γνωριμίες.
ΕΠΕΞΕΡΓΑΣΙΑ
Θυμάμαι ότι η μαμά μού έδειξε το προφίλ και τις φωτογραφίες της.
Και σκέφτηκα "Είναι διαφήμιση".
"Έχουμε νέα δουλειά, αν τη θέλετε.
Κάποιος να αγαπήσει τη μαμά μου και ίσως κι εμάς".
Η μαμά μου είχε περιστασιακές σχέσεις.
Κανείς τους δεν ήταν καλό ταίρι.
ΝΟΕΜΒΡΙΟΣ 2011
Ένα βράδυ, όμως, είχαμε ένα τηλεφώνημα.
Μετά έγινε σχέση.
"Είναι ένας που μιλάμε στο ίντερνετ. Τον λένε Ντέιβιντ".
Δούλευε στα ΜΜΕ,
πουλούσε διαφημιστικό χώρο σε μεγάλες εταιρείες.
Ο Ντέιβιντ λάτρευε τα αυτοκίνητα.
Λάτρευε τα ακριβά πράγματα.
Η μαμά δεν είχε ποτέ καινούργιο αμάξι.
Η πρώτη μου εντύπωση γι' αυτό το καινούργιο, μπλε Audi ήταν "Κυριλέ".
Ήταν πολύ συναρπαστικό που μπορούσε να λέει ότι το είχε.
Και θα το έπαιρνε σε μη εργοστασιακό χρώμα.
Ήταν σαν να έπαιρνε επιτέλους κάτι που της άξιζε.
Ο Ντέιβιντ είχε κανονίσει να πάμε όλοι στην Ισπανία.
Είχα καταχαρεί γιατί, αν και είχα ξαναπάει διακοπές,
δεν είχα ξαναπάει στην Ισπανία.
Στην αρχή, το ταξίδι φαινόταν νορμάλ.
Πήγαμε στα ξενοδοχεία που είχαμε πει.
Μετά, όμως, ήμασταν μέρα και νύχτα στο αμάξι, σχεδόν χωρίς στάσεις.
Μόνο ο Ντέιβιντ οδηγούσε.
Και άκουγε Duran Duran σε όλη τη διαδρομή.
Όταν περνούσαμε από τον έλεγχο διαβατηρίων,
ο Ντέιβιντ φερόταν πολύ παράξενα.
Δεν ήθελε να δούμε το διαβατήριό του.
Τον ρώτησα το επίθετό του
και είπε "Μη σε νοιάζει αυτό".
Σκέφτηκα "Γιατί κρύβει το επώνυμό του;
Τι συμβαίνει εδώ;"
Δεν είχα ιδέα τι συνέβαινε. Ήξερα μόνο πως ήταν παράξενο.
Έφτασε σε σημείο ο Ντέιβιντ να μένει συνέχεια σπίτι μας,
και μετά δεν έφυγε ποτέ.
Όσο περισσότερο τον βλέπαμε, τόσο γινόταν μέρος της ζωής μας.
Συχνά άφηνε υπόνοιες για το πόσα λεφτά είχε.
Και έλεγε συνέχεια στη μαμά μου τι πράγματα μπορούσε να της αγοράσει.
Έλεγε πως ήταν πολυάσχολος, πως είχε τη δουλειά του,
αλλά ήταν πάντα στο σπίτι μου. Δεν τον είδα ποτέ να φεύγει για δουλειά.
Πιο πολύ φαινόταν σαν άνεργος.
Κάτι δεν μου καθόταν καλά.
Αν ήξερα τότε ό,τι ξέρω τώρα, ποιος ήταν πραγματικά ο Ντέιβιντ…
αποκλείεται να συνέχιζε να είναι με την οικογένεια, τα παιδιά μου.
Λοιπόν…
Πώς σε λένε;
Με λένε Τζον Άτκινσον.
ΤΖΟΝ ΑΤΚΙΝΣΟΝ
Θα μιλήσουμε για την περίοδο
πριν από όσα έγιναν.
Εντάξει.
Όταν σπούδαζες, γνώρισες αυτόν τον τύπο
και άλλαξε η ζωή σου.
ΚΟΛΕΓΙΟ ΧΑΡΠΕΡ ΑΝΤΑΜΣ
Σπούδαζα στο ανώτερο γεωργικό κολέγιο στην Αγγλία.
Αλλά ήταν πολύ κακή περίοδος.
Στις αρχές της δεκαετίας του '90, όλη η χώρα ήταν σε ταραχή
επειδή ο Ιρλανδικός Επαναστατικός Στρατός είχε κηρύξει πόλεμο.
Η βόμβα, 45 κιλά εκρηκτικά,
ήταν σε ένα βανάκι παρκαρισμένο σε ένα στενό.
Ο IRA ανέλαβε την ευθύνη για την επίθεση με όλμους
στην αυλή του πρωθυπουργικού γραφείου.
Μέσα σε εκτοξευόμενα γυαλιά και συντρίμμια, τα θύματα…
Σήμερα ο IRA προειδοποίησε ότι θα ακολουθήσουν
κι άλλες βομβιστικές επιθέσεις
εφόσον η βρετανική κυβέρνηση κατέχει μέρος της Ιρλανδίας.
Ανάμεσά μας υπήρχαν τρομοκράτες που θα αναστάτωναν τη ζωή μας με βόμβες.
ΓΕΩΡΓΙΚΟ ΚΟΛΕΓΙΟ ΧΑΡΠΕΡ ΑΝΤΑΜΣ
Στο κολέγιο υπήρχαν πολλοί Ιρλανδοί,
και η σχολή ήταν υπό παρακολούθηση ή την υποπτεύονταν,
επειδή ένας φοιτητής διακινούσε όπλα για τον IRA.
Ο 20άχρονος φοιτητής στο Γεωργικό Κολέγιο Χάρπερ Άνταμς
συνελήφθη.
Βρήκαν δύο Καλάσνικοφ, 100 σφαίρες
και ίχνη διάφορων εκρηκτικών στο αυτοκίνητό του.
Ήταν σουρεαλιστικό που είχε βρεθεί τρομοκράτης ανάμεσά μας.
Μετά, εντελώς ξαφνικά, ένας Ιρλανδός φίλος μου αυτοκτόνησε.
Γιατί να το κάνει αυτό ένας τόσο καλός τύπος;
Πήγα στην παμπ.
…τον IRA.
Μιλούσα με τον νέο μπάρμαν, τον Ρομπ.
Είχαμε γνωριστεί.
Είπα στον Ρομπ για τον θάνατο του φίλου μου και είπε
"Πιστεύεις πως αυτοκτόνησε;"
"Ο φίλος σου δεν αυτοκτόνησε. Τον σκότωσε ο IRA.
Είδε κάτι που δεν έπρεπε".
"Τι είδε ο φίλος μου;"
Είπε "Ξέρεις πώς φτιάχνεται μια βόμβα;"
Είπα "Όχι συγκεκριμένα, δεν ξέρω".
"Τα βασικά συστατικά είναι λίπασμα και ντίζελ.
Πού τα βρίσκεις αυτά;
Τα χρησιμοποιούν στις φάρμες.
Λες ο μαθητής που διακινούσε όπλα να το έκανε μόνος του;
Αυτοί δουλεύουν σε πυρήνες, μένει να βρεθεί ο πυρήνας".
Φυσικά, τον ρώτησα πού τα ξέρει αυτά.
"Δεν είμαι αυτός που νομίζεις, Όλο αυτό είναι κάλυψη.
Είμαι πράκτορας της ΜΙ5".
Ο Ρομπ είπε πως χρειάζονταν κάποιον στο κολέγιο
για να βοηθήσει στον εντοπισμό του πυρήνα του IRA.
"Είδαμε το μητρώο σου, είναι καθαρό. Θα σε χρησιμοποιήσουμε".
Εν μέρει είχα ενθουσιαστεί.
Και η ιδέα του να πιαστούν τρομοκράτες,
ναι, μου άρεσε.
Είπε "Πόσες φορές έχεις παλέψει;"
Είπα "Δεν παλεύω. Αποφεύγω τη σύγκρουση".
Έγινε προφανές ότι χρειαζόμουν εκπαίδευση.
Ο Ρομπ μού έδειξε πώς να καρφώνω.
Εκτός από την εκπαίδευση για να χτυπάω,
μου έμαθε και να χτυπιέμαι.
"Πρέπει να μπορέσεις να το αντέξεις από όπου κι αν έρθει".
Δεν θυμάμαι πόσες φορές με χτύπησε.
Ανακουφίστηκα λίγο που είχα αντέξει
και περνούσα τη δοκιμασία.
Μου ανέθεσε να σημειώνω τις πινακίδες των αυτοκινήτων
σε ένα συγκεκριμένο σημείο στη σχολή, κοντά στο κατάστημα λιπασμάτων.
Μετά ο Ρομπ μού ανέθεσε να κάνω λίστα με όσους υποπτευόμουν
και είχαν πρόσβαση στο λίπασμα.
Ο συγκάτοικός μου, ο Τζιμ, ήταν στη λίστα.
Ο Ρομπ και τα αφεντικά του τον υποπτεύονταν.
"Είναι ένας απ' αυτούς".
Η ιδέα ότι ο Τζιμ είχε σχέσεις με τον IRA
ήταν σοκαριστική και δύσκολο να την πιστέψεις,
αλλά όχι εντελώς απίστευτη.
Εγώ και ο Τζιμ συγκατοικούσαμε με τη Μαρία και τη Σάρα.
Η Σάρα ήταν η κοπέλα μου.
Ο Ρομπ είπε πως τα αφεντικά του
είπαν πως δεν ήμασταν πια ασφαλείς εκεί.
"Διατρέχουμε μεγάλο κίνδυνο. Πρέπει να φύγουμε αμέσως.
Όχι μόνο εσύ κι εγώ. Και οι κοπέλες".
Τον ρώτησα "Θα πεις στα κορίτσια όσα ξέρω εγώ;"
"Όχι, μπορεί να θέσουν την επιχείρηση σε κίνδυνο".
"Μα τότε, πώς θα έρθουν μαζί μας;"
"Θα τους πεις ψέματα για να τις σώσεις".
Κάλεσε τη Μαρία κι εμένα στην παμπ, επειδή είχε κάτι να μας πει.
Μας είπε να κάτσουμε
και είπε ότι είχε καρκίνο σε τελικό στάδιο.
Η σκέψη ότι θα πέθαινε, ναι, ήταν πολύ στενάχωρη.
Δεν ήταν μόνο ο σύντροφός μου τότε, ήταν και φίλος μου.
Ήταν συντετριμμένες.
Ιδιαίτερα η Σάρα.
Και είχα το φριχτό συναίσθημα
του ότι μόλις είχα πει ένα αηδιαστικό ψέμα.
Είναι ό,τι χειρότερο έχω κάνει στη ζωή μου.
Τους είπα ότι είχα λίστα επιθυμιών.
Να κάνω τον γύρο της χώρας και να προλάβω να δω πράγματα.
Ο σύντροφός σου λέει ότι πεθαίνει από καρκίνο.
Εσύ λες "Δεν υπάρχει θεραπεία;"
"Καμία θεραπεία". "Σίγουρα δεν υπάρχει τίποτα;"
Σκέφτεσαι όλες τις πιθανότητες.
Αλλά, στο κάτω κάτω, αφού λέει ότι θα ζήσει μερικές βδομάδες,
εσύ θα έλεγες όχι;
Απεχθάνομαι τους Duran Duran.
Ο Ρομπ έπαιζε συνέχεια το "Ordinary World".
Το τραγούδι τελείωνε.
Το έβαζε να παίζει ξανά. Τελείωνε.
Το έβαζε ξανά. Σε όλη τη διαδρομή.
Μόλις ακούσω δυο μέτρα του τραγουδιού,
γυρίζω ξανά σε εκείνο το χρονικό σημείο.
Εγώ, ο Τζον, ο Ρομπ και η Μαρία πηγαίναμε από πόλη σε πόλη
σε όλο το Ηνωμένο Βασίλειο.
Όποτε πηγαίναμε να βγάλουμε φωτογραφία όλοι μαζί,
έβγαζε τη φωτογραφία ο Ρομπ, ώστε να μην είναι στην εικόνα.
Μέχρι ένα σημείο, ήταν ωραία που ταξίδευα με τους φίλους μου.
Αλλά είχα πάντα στο πίσω μέρος του μυαλού μου
ότι εκείνος πέθαινε.
Τα ψέματα ήταν απαίσια.
Αλλά τα θεωρούσα δικαιολογημένα, επειδή κινδύνευαν ζωές.
Ένας οπλοφόρος διώκεται αφού τραυμάτισε αστυνομικό
χτες το βράδυ. Η Αντιτρομοκρατική της Σκότλαντ Γιαρντ…
Ήμασταν στη 10η μέρα του ταξιδιού
όταν ο Ρομπ μάς είπε ότι δεν γινόταν να επιστρέψουμε στη σχολή.
Συνέβαινε κάτι πολύ πιο σοβαρό.
Μου επέτρεψε να τους πω ότι δεν πέθαινα από καρκίνο.
Έμαθα πως όλα ήταν ένα ψέμα.
Ο Ρομπ είπε "Πρέπει να μείνετε εδώ,
γιατί συμμετέχετε σε κάτι επικίνδυνο για εσάς και την οικογένειά σας".
Στη Σάρα δεν άρεσε καθόλου όλο αυτό.
"Μπορείς να αποδείξεις ότι δουλεύεις στην ΜΙ5; Ότι δεν γίνεται να γυρίσουμε;"
"Γιατί δεν γίνεται να γυρίσουμε;" Τους ρώτησα πολλές φορές.
Αλλά ήξερε πόσα λεφτά είχα στην τράπεζα
και σε ποια σημεία είχε κτήματα η οικογένειά μου.
Ο Ρομπ είπε πως τα ήξερε αυτά επειδή δούλευε για την κυβέρνηση.
Εμείς έπρεπε να κάνουμε ό,τι μας έλεγε.
Όταν γύρισα στο αυτοκίνητο…
τώρα που το σκέφτομαι, ήταν τεράστια απόφαση,
γιατί έπαιξε βασικό ρόλο σε ό,τι έγινε.
Αυτή η απόφαση άλλαξε τα επόμενα 10 χρόνια της ζωής μου.
Η σχέση μου με τη Σάντρα άλλαξε από όταν μπήκε στη ζωή της ο Ντέιβιντ.
Η Σάντρα έγινε απόμακρη.
Αν τηλεφωνούσα, δεν απαντούσε πάντα. Δεν απαντούσε σε μηνύματα.
Μου φαινόταν πολύ παράξενο.
Η μαμά δεν έβγαινε πια με φίλες της.
Μιλούσε μόνο με τον Ντέιβιντ.
Δεν καθόμασταν όλοι μαζί.
Ζούσαμε ο καθένας ξεχωριστά.
Εκείνη θύμωνε όλο και περισσότερο.
Απομακρυνόταν από εμάς.
Και είμαστε τα παιδιά της.
Ένιωθα σαν να μην την αναγνώριζα έτσι όπως γινόταν.
Ο Ντέιβιντ της αγόρασε ένα βραχιόλι.
Μια μέρα, η μαμά μου τρέχει να με βρει ουρλιάζοντας.
Ο Ντέιβιντ στεκόταν πίσω της. Εκείνη είπε "Μου έκλεψες το βραχιόλι".
Εγώ είπα "Είμαι ο γιος σου, μαμά. Δεν θα σε έκλεβα ποτέ".
Είμαστε δεμένη οικογένεια. Υπήρχε εμπιστοσύνη.
Και τώρα, ξαφνικά, δεν εμπιστευόταν τον ίδιο της τον γιο.
Αυτό ήταν μόνο η αρχή.
Ο Ντέιβιντ έλεγε στον μπαμπά μου "Ο γιος σου είναι γκέι. Δεν σ' το λέει".
Ο μπαμπάς μου με ρώτησε. Είπε "Αν είσαι γκέι, κανένα πρόβλημα".
Είπα "Μπαμπά, δεν ισχύει αυτό. Δεν είμαι γκέι".
Δεν λες σε κάποιον τι είναι.
Αυτό έκανε ο Ντέιβιντ.
Ταράχτηκε η μαμά. Ταράχτηκε ο μπαμπάς. Ταράχτηκε ο Τζέικ.
Η μαμά μού πήρε ωραία παπούτσια για το σχολείο…
και έφθειρα τη σόλα αρκετά γρήγορα.
Ο Ντέιβιντ είπε "Θα τα φτιάξω".
Όταν τα έφερε, είχαν ένα κομμάτι μέταλλο στο τακούνι.
Τους είπα "Τι είναι αυτό;"
Είπαν "Μέχρι να μάθεις να περπατάς κανονικά, θα έχεις αυτό".
Τα φορούσα στο σχολείο.
Όλα τα βλέμματα στρέφονταν σ' εμένα.
Σ' εκείνη την ηλικία, ντρέπεσαι.
Ήξερε πως αυτό το πράγμα στα παπούτσια μου θα ήταν μαρτύριο.
Ένιωθα σαν να με έλεγχε.
Γύρισα από το σχολείο.
Με είχαν κλειδώσει έξω.
Τις πρώτες φορές που έγινε, έφευγα και ξαναγύριζα αργότερα.
Έγινε πάρα πολλές φορές, όμως.
Χτυπούσε την πόρτα. Τον είχαν κλειδώσει έξω.
Όχι κατά λάθος. Επίτηδες το έκαναν.
Άρχισα να φωνάζω, "Είστε μέσα;"
Ο Ντέιβιντ είπε στη μαμά να μην ανοίξει.
Πήγα στην πίσω πόρτα.
Ξέσπασα από οργή.
Άκουσα έναν δυνατό θόρυβο.
Κοίταξα πάνω και είδα την αδερφή μου πανικόβλητη.
Δεν με είχε ξαναδεί έτσι, να βαράω την πόρτα.
Της είπα "Άνοιξε, να πάρω τα πράγματά μου".
Εκείνη έκλαιγε και έλεγε να μη φύγω.
Εγώ έλεγα "Σόφι, πρέπει να φύγω".
Όταν άρχισε να ξεθολώνει η σκέψη μου,
συνειδητοποίησα πως όλα ξεκίνησαν όταν ήρθε ο Ντέιβιντ.
"Γιατί συμβαίνει αυτό; Γιατί να το κάνει αυτό κάποιος;
Ποιος είναι αυτός ο τύπος; Τι θέλει;"
Ο Ρομπ έλεγε πως μας ακολουθούσε ο IRA και πως έπρεπε να είμαστε εν κινήσει.
Το κέντρο του Γουόριγκτον ήταν στόχος τρομοκρατίας του IRA…
Δύο μέρες αφού φύγαμε από το Γουόριγκτον έγιναν εκεί δύο βομβιστικές επιθέσεις.
Έπρεπε να είμαστε εκτός αστικού δικτύου και να μην αφήνουμε ίχνη πουθενά.
Για μένα, το χειρότερο ήταν ότι δεν μπορούσα να έχω επαφή
με συγγενείς και φίλους.
Αυτό μου ήταν δύσκολο.
Ήξερα πως θα ανησυχούσαν
επειδή, προφανώς, τότε κανείς δεν είχε κινητό.
Είχαμε καιρό να μιλήσουμε με τη Σάρα, πράγμα που δεν το συνήθιζε.
Έτσι, τηλεφώνησα στο κολέγιό της.
Είπαν "Δεν είναι εδώ και δεν ξέρουμε γιατί".
ΠΙΤΕΡ ΣΜΙΘ
Όταν ήταν στο κολέγιο, δούλευε σε μια φάρμα.
Ο αγρότης ανησυχούσε μήπως η Σάρα είχε πάθει κάτι,
επειδή είχε παρατήσει εκεί το αυτοκίνητό της.
Και τότε, φυσικά, αρχίζεις αμέσως ν' ανησυχείς
μήπως συμβαίνει κάτι κακό.
Σκεφτόμουν να πάρω την αστυνομία, όταν χτύπησε το τηλέφωνο.
Ήταν η Σάρα.
Ανακουφίστηκα που την άκουσα, αλλά ακουγόταν λίγο περίεργη.
"Μπαμπά, θέλουμε να σας επισκεφτούμε. Είμαστε τέσσερις".
Ο πατέρας μου ρωτούσε γιατί εξαφανίστηκα.
Η ΜΙ5 ανησυχούσε μήπως ο πατέρας μου μιλήσει σε λάθος άτομο
και δώσει πληροφορίες στον IRA κατά λάθος.
Έτσι, ο Ρομπ είπε να επισκεφτούμε τους γονείς μου για να τους καθησυχάσουμε.
Ήρθαν τα μεσάνυχτα.
Δεν θα το έκανε κανονικά αυτό.
Αυτή ήταν η πρώτη φορά που είδαμε τον Ρομπ.
Ο Ρομπ είχε αυτοπεποίθηση, ναι. Μην πω κι ότι ήταν φαντασμένος.
Ο Ρομπ μας είχε πει πολύ συγκεκριμένα τι να λέγαμε για κάλυψη.
Η Σάρα δεν έλεγε πολλά.
Ξανά, δεν ήταν καθόλου τέτοιος άνθρωπος.
Τους είπα πως είχα καρκίνο του ήπατος και πως είχα σκεφτεί
να πάω διακοπές τις τελευταίες βδομάδες μου.
Είμαι αγρότης.
Σε ένα κοπάδι βοοειδή, βλέπεις αν κάποιο είναι άρρωστο
από το πώς περπατάει, από τη συμπεριφορά του.
Φαίνεται.
Σ' αυτόν δεν φαινόταν.
Ο κύριος Σμιθ με ρώτησε κάτι.
"Πόσο άρρωστος είσαι;"
Εγώ πάγωσα κι άρχισα να τρέμω.
Έτρεμε όλο το σώμα του.
Ήταν σαν να φοβόταν πάρα πολύ.
Εγώ ήμουν ίσως λίγο νευρικός
και δεν πίστεψα εντελώς όσα μου έλεγαν.
Κατάλαβαν πως κάτι δεν πήγαινε καλά.
Ο Ρομπ τούς είπε ψέματα.
Τους είπε "Μην ανησυχείτε.
Θα γυρίσουν στο κολέγιο σε δυο βδομάδες".
Μετά απ' αυτό έφυγαν αρκετά σύντομα.
Αγκάλιασα τους γονείς μου αποχαιρετώντας τους
και δεν ήξερα πότε θα τους ξανάβλεπα.
Ήξερα πως κάτι δεν πήγαινε καλά, έπρεπε να τους εμποδίσω.
Να μην τους αφήσω να φύγουν.
Από τότε το μετανιώνω που δεν τους σταμάτησα.
Περιμέναμε πολλές βδομάδες.
Η Σάρα δεν γύρισε στο κολέγιο.
Σ' εκείνο το σημείο, έπρεπε κάτι να κάνω.
Πλήρωνα την πιστωτική της.
Αν είχε αγοράσει κάτι στο Τσέλτεναμ, θα ήταν στο Τσέτελναμ.
ΤΣΕΛΤΕΝΑΜ
Έτσι, μου ήρθε μια ιδέα.
Μπόρεσα να ιχνηλατήσω πού είχαν πάει.
Σημείωνα τα μέρη όπου πήγαιναν και τις ημερομηνίες στον χάρτη.
ΣΕΦΙΛΝΤ
ΤΟ ΠΑΡΑΤΗΜΕΝΟ ΑΜΑΞΙ ΤΗΣ ΣΑΡΑΣ!
Ξέραμε πως είχαν πάει σε όλη τη χώρα.
Μπορεί να πήγαιναν νότια,
την ίδια μέρα να ανεβούν στα βόρεια και μετά ξανά νότια.
Δεν φαινόταν καθόλου λογικό.
Κοίταζα τις κινήσεις της κάρτας και σημείωνα τα μεγαλύτερα ποσά
ή τις ενδιαφέρουσες κινήσεις.
Αγόρασε κοστούμι για τον άντρα που ήταν μαζί τους.
Έμειναν σε ένα ξενοδοχείο και έφυγαν βιαστικά.
Μου φαινόταν πως η Σάρα ξόδευε πάρα πολλά.
Ήταν προσεκτική με τα χρήματα, ποτέ δεν θα έκανε αλόγιστα έξοδα.
Νιώθαμε ανήσυχοι γι' αυτό που γινόταν.
Αλλά τότε τηλεφώνησε η Σάρα.
Είπε…
"Θα αναβάλω την αποφοίτησή μου,
γιατί δεν με ενδιαφέρει πια η γεωργία.
Η Commercial Union, μια ασφαλιστική εταιρεία,
μου πρόσφερε θέση στο εκπαιδευόμενο προσωπικό της
με μισθό 25.000 λίρες τον χρόνο".
Όταν είπε πως θα σταματούσε τη σχολή,
καταλάβαμε πως η κατάσταση είχε βγει εκτός ελέγχου.
Τηλεφώνησα στην Commercial Union και δεν είχαν τέτοιες θέσεις εργασίας.
Ο μισθός ήταν πολύ περισσότερα απ' όσα θα έδιναν
σε ανεκπαίδευτο εργαζόμενο.
Ήταν όλα ένα ψέμα.
Δεν ήταν καθόλου φυσιολογικό.
Η Σάρα δεν έλεγε ψέματα.
Έμενα στο σπίτι με τη μαμά και τον Ντέιβιντ.
Ένιωθα πως η μαμά μου ήταν εντελώς άλλος άνθρωπος.
Ο Τζέικ είχε φύγει και έμενε με τον μπαμπά,
κι εγώ δεν τους μιλούσα.
Ένιωθα εγκαταλειμμένη.
Και η μόνη καθοδήγηση που είχα ήταν από τον Ντέιβιντ.
Ο Ντέιβιντ έλεγε πως ο μπαμπάς μου δεν φέρθηκε καλά στη μαμά μου,
πράγματα που είχε κάνει ο μπαμπάς στη μαμά μου στο παρελθόν,
πράγματα για τον γάμο τους, για το διαζύγιό τους.
Το προχωρούσε ανεπαίσθητα και σταδιακά.
Ο Ντέιβιντ μού έλεγε "Δεν θες να ξαναδείς ποτέ τον μπαμπά σου, έτσι;"
"Δεν θες να του ξαναμιλήσεις, έτσι;"
"Δεν θες να του ξαναμιλήσεις. Δεν θες να τον βλέπεις, έτσι;"
"Δεν θέλεις". "Εσύ δεν θέλεις".
"Δεν θέλεις να ξαναδείς ποτέ τον μπαμπά σου, έτσι;"
Κάθε μέρα. Πολλές φορές τη μέρα.
Και τελικά, κάποια στιγμή, άρχισα να αποστασιοποιούμαι από το όνομα.
Μαρκ Κλίφτον ήταν το όνομα ενός ξένου,
όχι του μπαμπά μου.
Εκείνος ήταν μια τρομακτική φιγούρα που θα έκανε κακό στην οικογένειά μου.
Χρόνια σου πολλά
Έγραψα πολλές φορές στη Σόφι. Της έστειλα πολλά μηνύματα.
Χρόνια σου πολλά, Σόφι
Της έλεγα πόσο την αγαπάω, πόσο μου έλειπε.
Προσπάθησα να επαναφέρω τα πράγματα όπως ήταν παλιά.
Όποτε ερχόταν γράμμα για μένα,
το έβαζα στον ίδιο φάκελο,
και αυτός ο φάκελος είχε τον τίτλο "Ψέματα και Συκοφαντίες του Μαρκ Κλίφτον".
Και ήταν καρφιτσωμένος στον παλιό μου πίνακα.
Δυόμισι χρόνια δεν μιλούσα στον μπαμπά μου.
Έγινε ξεκάθαρο πως ο Ντέιβιντ ευθυνόταν για πολλά,
αλλά δεν καταλάβαινα γιατί.
Σκεφτόμουν "Τι συμβαίνει εδώ πέρα; Ποιος είναι αυτός;"
Προσπάθησα να κάνω έρευνα γι' αυτόν, τον έψαξα στο ίντερνετ.
Τον ήξερα ως Ντέιβιντ Χέντι.
ΝΤΕΪΒΙΝΤ ΧΕΝΤΙ
Έψαξα σε τοπικούς τηλεφωνικούς καταλόγους.
ΝΤΕΪΒΙΝΤ ΧΕΝΤΙ
Δεν βρήκα τίποτα γι' αυτόν.
Ήταν σαν φάντασμα.
ΦΥΓΗ ΕΔΩ ΚΑΙ ΕΞΙ ΜΗΝΕΣ
Πήρα την αστυνομία.
Είπαν πως η Σάρα ήταν άνω των 18.
Ήταν ελεύθερη να κάνει τις επιλογές της.
"Γιατί χαραμίζετε τον χρόνο μας;"
Έπρεπε να τη βρω μόνος μου.
Η Σάρα είχε φύγει.
Ήξερα πως πιθανότατα ήταν με τον Ρόμπερτ.
Πού ήταν, όμως;
Έπρεπε να κοιτάξω όλα τα μέρη που μπορεί να είχαν μείνει.
Ακολουθείς ένα μονοπάτι που μπορεί να είναι αδιέξοδο.
Έχεις βρει 100 πιθανά μέρη,
και ελέγχεις κάθε ένα μήπως έχουν μείνει εκεί.
"Γεια σας. Είμαι ο Πίτερ Σμιθ".
"Εμπρός;"
Εμπρός, καλημέρα.
"Μπορείτε να με βοηθήσετε;"
Θα με βοηθήσετε;
"Ψάχνω την κόρη μου".
ΛΟΝΔΙΝΟ
Τη λένε Σάρα.
"Καλημέρα. Είμαι ο πατέρας της Σάρας".
Λέγομαι Πίτερ Σμιθ.
"Ψάχνω πληροφορίες. Μπορείτε να με βοηθήσετε;"
Έχω ένα πρόβλημα.
"Προσπαθώ να μάθω τι έγινε".
"Η κόρη μου εξαφανίστηκε".
Εξαφανίστηκε.
Όταν φτάσαμε στο κρησφύγετο, όλοι ήταν τσιτωμένοι, ειδικά ο Ρομπ.
Ο Ρομπ είχε μάθει ότι μας έψαχνε ο μπαμπάς της Σάρας.
Το ένα ίχνος οδηγεί στο άλλο, και στο άλλο, και στο άλλο.
Μια φάρμα, ένα ενοικιαζόμενο δωμάτιο, οτιδήποτε.
Ο Ρομπ με έστελνε να παρακολουθώ αμάξια.
Έπρεπε να καταγράφω ποια αυτοκίνητα ήταν παρκαρισμένα σε ορισμένα μέρη,
ώστε οι ανώτεροί του να κάνουν έλεγχο των πινακίδων.
Πρέπει να προχωράς από το ένα στάδιο στο άλλο.
Αν περνάς προσεκτικά από το κάθε στάδιο,
τελικά βρίσκεις κάτι.
Είχαν δει τη Σάρα να βγαίνει από ένα σπίτι στο Πίτερμπορο.
Οπότε, είπα "Μάλιστα.
Ποια είναι η διεύθυνση του σπιτιού;"
Δεν τους φωνάζω. Δεν κάνω πολύ θόρυβο.
Το τελευταίο που θέλω είναι να καταλάβουν ότι τους ψάχνω,
μην τυχόν το σκάσουν.
Πώς μπαίνεις σε ένα κλειδωμένο σπίτι;
Κάνεις τον γύρο, πας από πίσω και ψάχνεις ένα άνοιγμα.
Αν δεν βρίσκεις άνοιγμα, θα κάνεις εσύ ένα.
Δεν μένεις εντελώς μέσα στα όρια του νόμου
όταν προσπαθείς να μάθεις πράγματα.
Αλλιώς δεν θα πας πολύ μακριά.
Το σπίτι στο Πίτερμπορο ήταν εντελώς άδειο,
εκτός από ένα δωμάτιο, όπου ήταν τα πράγματα του Τζον και της Σάρας.
Ήταν λες και τα είχαν αφήσει εκεί
και έπρεπε να φύγουν βιαστικά.
Πήρα ένα σημείωμα ανάμεσα στα χαρτιά.
"Άκου, έχω να σου πω πολύ καλά νέα.
Η Commercial Union, μια ασφαλιστική εταιρεία…"
"Μου πρόσφερε θέση στο εκπαιδευόμενο προσωπικό της
με μισθό 25.000 λίρες τον χρόνο".
Ήταν δυνατό χτύπημα.
Ήταν αυτά που μου είχε πει στο τηλέφωνο, λέξη προς λέξη.
Είχαν γράψει στη Σάρα τι να πει.
Τότε βεβαιώθηκα πως κάποιος κινούσε τα νήματα.
Δεν μπορούσα να το αποδείξω αλλά υποπτευόμουν τον Ρόμπερτ.
Τελικά πήγαμε στο Σέφιλντ, στο νέο κρησφύγετο στην οδό Ντόροθι.
Ο Ρομπ είπε πως έβαλαν κοριούς,
ώστε η ΜΙ5 να παρακολουθεί την ασφάλεια του κτιρίου.
Έπρεπε να αλλάξω εμφάνιση.
Έπρεπε να κόψω κοντά τα μαλλιά μου
και να τα βάψω ξανθά, πλατινέ.
Ο Ρομπ μάς είπε να μη λέμε τα αληθινά ονόματά μας.
Έτσι, έγινα ο Τζέιμι.
ΣΕΡΒΙΤΟΡΟΣ ΤΖΕΪΜΙ
Μου είπε να μην αποκαλύπτω τίποτα για μένα ή το παρελθόν μου.
Να μη δημιουργώ δεσμούς με κανέναν τριγύρω μου.
Ως κάλυψη, ο Ρομπ κανόνισε να δουλεύω ως μπάρμαν.
Δούλευα σε ένα φαγάδικο με το όνομα Μπέτι Σμιθ.
ΜΠΕΤΙ
Όλη μου η ζωή έγινε πρωινό ξύπνημα, εισιτήριο λεωφορείου,
εξάωρη ή οχτάωρη βάρδια,
αναμονή,
στο αυτοκίνητο μέχρι τις 12:00 το βράδυ,
παρακολούθηση, ύπνος, και ξανά από την αρχή.
Ξυπνούσα, έβγαζα εισιτήριο λεωφορείου, δούλευα τη βάρδια μου, περίμενα…
Ολόκληρες βδομάδες με άγχος.
Πέντε πυροβολισμοί, ο αστυνομικός χτυπήθηκε δύο φορές.
Η έκρηξη σκότωσε τρία άτομα.
Ξύπνημα, εισιτήριο λεωφορείου…
Διαρκώς δεν ήξερα τι συνέβαινε.
…αναμονή ώρες, ατελείωτη οδήγηση…
Δεν ήξερες ποιος σε ακολουθεί, ανησυχούσες.
Ξύπνημα…
Έχουμε ξανά θάνατο.
Είναι πολλά και μαζεύονται,
και νιώθεις μόνιμα άγχος.
Ξύπνημα, εισιτήριο λεωφορείου.
Τα θύματα μεταφέρθηκαν στο νοσοκομείο.
Δουλεύω στη βάρδια μου, περιμένω ώρες, οδήγηση, ύπνος.
ΞΥΠΝΗΤΗΡΙ
Κάθε μέρα τα ίδια.
Ξυπνούσα το πρωί.
Με πήγαινε στη δουλειά.
-Δούλευα. -Περίμενα.
Περίμενα, περίμενα, περίμενα.
Ο Ντέιβιντ ερχόταν να με πάρει. Κοιμόμουν.
Ξυπνούσα, και επαναλαμβανόταν το ίδιο.
Ξανά και ξανά.
Δούλευα ως κομμώτρια, μαθητευόμενη.
Έπρεπε να πληρώνω 300 λίρες τον μήνα ενοίκιο,
αν και έβγαζα κάτι πάνω από 400.
Η μαμά είχε γνώμη όλο και λιγότερο.
Άρχισε να μου λέει "Δώσε σ' εμένα τα λεφτά. Θα της τα δώσω.
Δώσ' μου το νοίκι".
Είχα έναν τραπεζικό λογαριασμό με 10.000 λίρες…
και όταν το έμαθε, άρχισε να γελάει.
Ήταν πολύ…
Σχεδόν καμάρωνε για τον εαυτό του.
Ο Ντέιβιντ με έπεισε
να πάω στην τράπεζα και να πω ψέματα
ότι θα έβγαζα τα χρήματα για να αγοράσω το πρώτο μου αυτοκίνητο.
Έβγαλα τα λεφτά. Ήταν σε έναν φάκελο. Τον έδωσα στον Ντέιβιντ.
Και δεν έμαθα ποτέ τι απέγιναν.
Ένα βράδυ μετά τη δουλειά, ο Ντέιβιντ δεν ήρθε να με πάρει.
Όταν του μίλησα στο τηλέφωνο το πρωί,
είπα ότι δεν είναι σωστό.
Είπα "Δεν το κάνεις αυτό.
Δεν γίνεται να με αφήνεις στον εργασιακό μου χώρο
να κοιμάμαι στο πάτωμα".
Έπρεπε να φύγω
για την υγεία μου.
Είπα στη μαμά ότι λυπόμουν. Δεν γινόταν να μείνω εκεί.
Αφού έμεινα μόνη μου έναν χρόνο,
επικοινώνησα ξανά με τον Τζέικ και τον μπαμπά μου.
Μπήκα στην κουζίνα μου και η Σόφι ήταν εκεί, και…
Ναι, αγκαλιαστήκαμε και κλαίγαμε.
Είναι εκπληκτικό πόσο γρήγορα τα συγχωρείς όλα όταν αγαπάς κάποιον.
Όταν έφυγα, άρχισα να καταλαβαίνω τι έκανε.
Ήθελε να με βγάλει απ' τη μέση.
Την ήθελε όλη δική του.
ΙΑΝΟΥΑΡΙΟΣ 2014
Το 2014, δύο χρόνια από τότε που ξεκίνησε η σχέση τους,
η μαμά και ο Ντέιβιντ έφυγαν.
Κανείς δεν ήξερε πού πήγαν.
Όταν έφυγε η Σάντρα, δεν περίμενα
πως θα ήταν η τελευταία φορά που θα την έβλεπα εγώ ή τα παιδιά.
Πήγα στο σπίτι για να το ετοιμάσω να πουληθεί.
Έφριξα και τρόμαξα όταν είδα ότι, στην κυρίως κρεβατοκάμαρα,
υπήρχε ένα τεράστιο λουκέτο βιομηχανικού τύπου.
Τέτοιο λουκέτο βάζεις σε εξωτερικό γκαράζ ή αποθήκη.
Πιο εύκολα θα έσπαγε η πόρτα.
Αυτό μπήκε για να κρατήσει κάποιον μέσα ή έξω από το δωμάτιο.
Υπήρχαν εφημερίδες
που κάλυπταν εντελώς όλο το παράθυρο.
Ώστε να μη βλέπει κανείς απ' έξω τι γινόταν μέσα στο δωμάτιο.
Το θεωρώ πολύ ανησυχητικό και τρομερό
να κάνει κάποιος τέτοιες ακρότητες,
να κρύψει εντελώς τη θέα απ' έξω
και να βάλει τόσο γερό λουκέτο μέσα σε σπίτι.
Μου έκανε εντύπωση η αλληλογραφία που ήταν στο σπίτι.
Υπήρχε ό,τι λογαριασμός, τελευταία ειδοποίηση για χρέη
και δικαστική κλήτευση μπορείς να φανταστείς.
Είναι πολλές επιστολές.
Λογαριασμοί ρεύματος, τηλεφώνου,
λογαριασμοί δημοτικών τελών.
Πρόστιμο για κλήση στάθμευσης, φορολογικές οφειλές.
Λογαριασμοί πιστωτικής, κι άλλες κλήσεις.
Και μία από την τράπεζα.
Είχε πολλούς μήνες να πληρώσει την υποθήκη.
Η Σάντρα δεν είχε πιστωτική πριν τον γνωρίσει.
Αυτή η οικονομική κατάσταση πιστεύω πως οφείλεται στον Ντέιβιντ.
Το αυτοκίνητο που οδηγούσαν.
Χρέη για το αυτοκίνητο.
Μιλάμε για αυτοκίνητο 35.000 λιρών. Ακριβό αυτοκίνητο.
Ήταν δώρο για τη μαμά μου, αλλά οι χρεώσεις ήταν στο όνομά της.
Της έδωσε αυτοκίνητο και το πλήρωνε εκείνη.
Εκείνος μας έλεγε ότι ήταν ευκατάστατος
και αγόραζε πολυτελή αμάξια, είχε ακριβά ρολόγια.
Τώρα που τα βλέπω όλα αυτά, ήταν όλα στα ψέματα.
Έκανα κι άλλη έρευνα.
Είχα δοκιμάσει και πριν, αλλά τώρα έψαξα πιο επίμονα.
ΝΤΕΪΒΙΝΤ ΧΕΝΤΙ
Πάλι δεν βρήκα τίποτα.
Τότε, μου ήρθε η ιδέα
να ψάξω τις λέξεις "Ντέιβιντ Χέντι απατεώνας".
Βρήκα ένα σάιτ που περιέγραφε κάποιον με αυτό το όνομα,
αλλά και με το όνομα Ρόμπερτ Φρίγκαρντ.
"Μου έκλεψε τη ζωή".
"Η αστυνομία τον αποκάλεσε μοχθηρό και είπε πως ήταν σε κατηγορία μόνος του".
"Ρόμπερτ Φρίγκαρντ, ο 'Μαριονοπαίχτης',
όπως θα τον αποκαλούσαν οι φυλλάδες".
"Υποδυόμενος τον πράκτορα αλά Τζέιμς Μποντ, είχε ήδη κλέψει
σχεδόν δύο εκατομμύρια εξαπατώντας τα θύματα".
Τότε πάτησα να δω τις εικόνες.
ΕΙΚΟΝΕΣ
Να το. Ο Ντέιβιντ Χέντι είναι ο Ρόμπερτ Φρίγκαρντ.
Είναι ο ίδιος άνθρωπος.
ΧΕΝΤΙ
ΦΡΙΓΚΑΡΝΤ
Έπαθα σοκ. Τα εγκλήματά του είναι τρομερά.
Ήταν με την οικογένειά μου και δεν ξέραμε ποιος ήταν.
ΕΞΑΠΑΤΗΣΗ
ΠΑΓΙΔΑ
"ΜΟΧΘΗΡΟΣ"
Υποτιτλισμός: Σύλβια Τσάτσαρη